Narodna skupština
20121228

Ovim amandmanom predlažemo, s obzirom da se preveliki teret stavlja APR koja već vodi i obavezna je da vodi jednu vrstu evidencije, stavlja joj se još na teret, što je po nama potpuno nerealno i neće biti sprovodljivo, da kroz registar ponuđača koji vodi APR se utvrdi da je ona u obavezi da vodi poreske i druge podatke koje ona po službenoj dužnosti ne dobija. Šta to znači konkretno? Da je obveznik izmirio porez, preostale doprinose i ostale javne dažbine u skladu sa propisima Republike Srbije i to je po nama nemoguće da APR vodi. Da bi se omogućilo sprovođenje ovog zakona, mi smo predložili ovim amandmanom da se to izbriše i da za sve poreske i ostale dažbine prema državi sam ponuđač bude taj koji će od nadležnog poreskog organa da pribavi tu informaciju i da pribavi dokaz da je izmirio sve obaveze.